b'\n_START_ARTICLE_\nKofun\n_START_PARAGRAPH_\nKofun (jap. \xe5\x8f\xa4\xe5\xa2\xb3) tarkoittaa 200\xe2\x80\x93600-luvuilla rakennettuja megaliittisia hautoja tai tumuluksia Japanissa. Ne ovat antaneet nimen Japanin historian Kofun-kaudelle. Suurin osa kofuneista on avaimenrei\xc3\xa4n muotoisia kumpuja, l\xc3\xa4hes ainutlaatuisia muinaiselle Japanille._NEWLINE_Kofuneiden p\xc3\xa4\xc3\xa4lle ja ymp\xc3\xa4rille asetettiin niit\xc3\xa4 suojaamaan ja rajamaan haniwa-terrakottaveistoksia.\n_START_SECTION_\nHistoriaa\n_START_PARAGRAPH_\nKofunit olivat Japanin Yamato-kauden ylimyst\xc3\xb6n hautoja. Kofuneita tehtiin erityisen paljon Kofun-kaudella 300\xe2\x80\x93552. Kofunien rakentaminen aloitettiin jo hieman aiemmin. Vanhimman japanilaisen kofunin on sanottu olevan Hokenoyaman kofun Sakuraissa 200-luvulta. Avaimenrei\xc3\xa4n muotoisten kofuneiden rakentaminen levisi koko maan alueelle Yamatosta (T\xc5\x8dhokua lukuun ottamatta) 400-luvulla. _NEWLINE_Kofuneiden levi\xc3\xa4misen uskotaan todistavan Yamaton hovin vallan laajenemisesta. Mutta joidenkin mukaan se liittyy yksinkertaisesti kulttuurin levi\xc3\xa4miseen. T\xc3\xa4ll\xc3\xb6in sill\xc3\xa4 olisi juuri poliittista merkityst\xc3\xa4. Kofuneita rakennettiin my\xc3\xb6s 400-luvulla Gayassa Korean etel\xc3\xa4osassa.\n_START_SECTION_\nKofunien ominaisuudet\n_START_PARAGRAPH_\nYleimm\xc3\xa4t kofunit muistuttavat ylh\xc3\xa4\xc3\xa4lt\xc3\xa4 katsoen avaimenreik\xc3\xa4\xc3\xa4. Niit\xc3\xa4 kutsutaan japanissa nimell\xc3\xa4 zemp\xc5\x8d-k\xc5\x8den-fun._NEWLINE_Mutta kofun voi olla my\xc3\xb6s ylh\xc3\xa4\xc3\xa4lt\xc3\xa4 katsoen py\xc3\xb6re\xc3\xa4 (empun), neli\xc3\xb6m\xc3\xa4inen (h\xc5\x8dfun) tai kahden suorakaiteen yhdistelm\xc3\xa4 (zemp\xc5\x8d-k\xc5\x8dh\xc5\x8d-fun)._NEWLINE_Kofuneiden koot vaihtelevat muutamien metrien kokoisista kummuista yli 400 metriin. Suurin kofun on Daisen kofun Sakaissa Osakan prefektuurissa. Sen on sanottu olevan keisari Nintokun hauta. Vuonna 1972 Asukasta l\xc3\xb6ydetty ry\xc3\xb6st\xc3\xa4m\xc3\xa4t\xc3\xb6n Takamatsuzukan kofun paljasti joitakin yksityiskohtia. Kofunin sis\xc3\xa4lle oli maalattu v\xc3\xa4rikk\xc3\xa4it\xc3\xa4 kuvia, jotka esitt\xc3\xa4v\xc3\xa4t hovia tai t\xc3\xa4htikuvioita. Kiviarkku oli laitettu hautakammioon ja esineit\xc3\xa4, miekkoja ja pronssipeilej\xc3\xa4, asetettu siihen ja sen ulkopuolelle.'